**CALENDARI**

**Període de presentació de sol·licituds: del 2 al 13 de maig**

Lloc de presentació de la sol·licitud (segons la primera opció escollida):

→ **Llar d’infants municipal La Draga.** c. Doctor Darius Huguet, 1

Horari: matins de dilluns, dimecres i divendres de 10:00 a 11:00 i tardes de dimarts, dijous i divendres de 15:30 a 16:30.

→ **Llar d’infants municipal L’ Estel**. c. Josep Mestres, 29

Horari: matins de dilluns, dimecres i divendres de 10:00 a 11:00 i tardes de dimarts, dijous i divendres de 15:30 a 16:30.

L’ imprès de sol·licitud de preinscripció es penjarà a la web municipal una vegada estigui disponible, també es facilitarà a la pròpia llar d’infants.

**Publicació de les llistes de sol·licituds amb la puntuació provisional: 23 de maig**

Les llistes es penjaran a la llar d’infants on s’ha fet la preinscripció i a la web municipal.

**Presentació de reclamacions: 24, 25 i 26 de maig**

Les reclamacions s’han de presentar a l’OPIC .

**Sorteig del número de desempat: 26 de maig a les 15:30h al Centre Social.**

**Publicació de les llistes d’alumnat admès: 3 de juny**

Les llistes es penjaran a les llars d’infants.

**Període de matriculació: del 6 al 10 de juny**

La matriculació tindrà lloc a la llar d’infants corresponent.

En cas de no formalitzar la matrícula es perdrà la plaça.

**CAPACITAT DELS CENTRES I OFERTA DE PLACES**

**Capacitat Llar d’Infants La Draga: 135 alumnes**

**Capacitat Llar d’Infants l’Estel: 53 alumnes**

**Oferta de places Llar d’Infants La Draga**

P0: 8 places

P1: 31 places

P2: 22 places

Segons la preinscripció es podran fer aules mixtes

**Oferta de places Llar d’Infants L’Estel**

P0: 8 places

P1: 13 places

P2: 13 places

Segons la preinscripció es podran fer aules mixtes.

**Modificació de l’oferta de places escolars:**

Segons la normativa vigent, el nombre de grups es pot modificar vistes les preinscripcions i les necessitats d’escolarització. Aquestes modificacions es comuniquen i es fan públiques pels mateixos mitjans que l’oferta inicial. La relació d’alumnat admès es fa d’acord amb l’oferta i els grups definitivament assignats.

**DOCUMENTS QUE CAL PRESENTAR PER FER LA PREINSCRIPCIÓ:**

Els originals de la documentació presentada es retornaran un cop contrastats amb les còpies presentades.

**Documentació identificativa**:

* La sol·licitud de preinscripció, que us facilitaran gratuïtament a qualsevol de les dues llars d’infants municipals.
* Original i fotocòpia del llibre de família o altres documents relatius a la filiació. Si l'alumne/a està en situació d'acolliment, la resolució d'acolliment del Departament de Benestar Social i Família.
* Original i fotocòpia del DNI de la persona sol·licitant (pare, mare, tutor o tutora o guardador o guardadora de fet) o, si la persona sol·licitant és estrangera, de la targeta de residència on consta el NIE o del passaport. Si es tracta d'estrangers comunitaris, document d'identitat del país d'origen.
* Original i fotocòpia de la TSI (targeta sanitària individual) del nen o nena. Si disposa.

De forma extraordinària, les dades d'identificació o de filiació dels alumnes estrangers també es poden acreditar amb el document d'identitat, el llibre de família del país d'origen o la documentació alternativa que la persona pugui aportar.

**Documentació acreditativa del criteri o els criteris de prioritat (**s’ha de presentar només per al criteri o els criteris de prioritat al·legats a la sol·licitud de preinscripció):

* **Existència de germans o germanes escolaritzats al centre educatiu o de pares o tutors legals que hi treballen.** .S'entén que un pare/mare o tutor/a legal treballa en el centre quan en el moment de presentar la sol·licitud de preinscripció exerceix en el centre una activitat continuada amb una jornada mínima en el centre de 10 hores setmanals, amb el corresponent nomenament d'interí o substitut o amb un contracte laboral o administratiu. Aquest criteri és aplicable als infants i als joves en situació d'acolliment familiar atenent a la composició de la família acollidora. El centre comprova directament aquestes circumstàncies.
* **Proximitat del domicili habitual de l'alumne o alumna al centre o proximitat del lloc de treball del pare, la mare, tutor o tutora, guardador o guardadora de fet.**
  + Quan el domicili habitual estigui a l’ àrea d’ influència del centre: **30 punts**
  + Quan a instància de la persona sol·licitant es prengui en consideració l'adreça del lloc de treball del pare, la mare, el tutor o la tutora, el guardador o la guardadora de fet, i aquest és dins l'àrea d'influència del centre: **20 punts**
  + Quan el domicili habitual és al mateix municipi del centre sol·licitat en primer lloc, però no en la seva àrea d'influència: **10 punts**

**Documentació que cal presentar:**

* Original i fotocòpia del DNI de la persona sol·licitant o de la targeta de residència on consta el NIE en el cas de persones estrangeres.
  + - Quan el domicili habitual que s'al·lega no coincideix amb el del DNI, amb el de la targeta de residència on consta el NIE o es tracta de persones estrangeres sense NIE, certificat o volant municipal de convivència de l'alumne o alumna, on ha de constar que conviu amb la persona sol·licitant
    - Quan per aquest criteri es consideri el domicili del lloc de treball, còpia del contracte laboral o d'un certificat emès a aquest efecte per l'empresa. En el cas de treballadors en el règim d'autònoms, es té en compte el domicili acreditat a l'Agència Tributària i s'acredita amb una còpia del formulari de la declaració censal d'alta, modificació i baixa en el cens d'obligats tributaris (model 036).
* **Renda anual de la unitat familiar**. Documentació acreditativa de ser beneficiari de la prestació econòmica de la renda mínima d’inserció.
* **Discapacitat de l’alumne/a o pare, mare, tutor/a o germans/es**. Original i fotocòpia del certificat de discapacitat de la persona que al·legui aquesta condició, emès pel Departament de Benestar Social i Família. També s'admeten els certificats de discapacitat emesos pels organismes competents d'altres comunitats autònomes. En tot cas en el certificat s’haurà d’acreditar que la discapacitat és igual o superior al 33%. Es consideren afectats per una discapacitat igual o superior al 33% els pensionistes de la Seguretat Social que tinguin reconeguda una pensió d'incapacitat permanent de grau total, absoluta o de gran invalidesa i els de les classes passives que tinguin reconeguda una pensió de jubilació o de retir per incapacitat permanent per al servei o inutilitat.
* **Condició legal de família nombrosa o monoparental**. Original i fotocòpia del carnet de família nombrosa o monoparental vigent.
* **Malaltia crònica de l’alumne/a** que afecti el sistema digestiu, endocrí o metabòlic. Informe emès per un metge o metgessa del sistema públic de salut o certificat mèdic oficial amb signatura legalitzada pel collegi de metges de la demarcació corresponent, en què s'indiqui expressament que l'alumne o alumna té diagnosticada una malaltia crònica que afecta el seu sistema digestiu, endocrí o metabòlic, inclosos els celíacs, i s'hi especifiqui de quina malaltia es tracta.

**Criteris generals d’admissió i barem a aplicar**

* **Existència de germans/es escolaritzats/des al centre educatiu o de pares o tutors legals que hi treballen.** Quan l’alumne/a té germans/es escolaritzats/des al centre o pares o tutors legals que hi treballen en el moment que es presenta la preinscripció: 40 punts.
* **Proximitat del domicili de l’alumne/a al centre o, en el seu cas, la proximitat del lloc de treball del pare, la mare, tutor/a, guardador/a de fet (en el sentit de guàrdia legal previst al dret civil català o de resolució d’acolliment del Departament de Benestar Social i Família):**

**-** Quan el domicili familiar estigui en l’àrea de proximitat del centre: **30 punts.**

- Quan, a instància del pare o la mare, tutor/a, guardador/a de fet, es prengui en consideració, en comptes del domicili familiar, l’adreça del lloc de treball d’un d’ells, i aquest és dins l’àrea de proximitat del centre: **20 punts.**

* **Renda anual de la unitat familiar**. Quan el pare o la mare, tutor/a, siguin beneficiaris de l’ajut de la renda mínima d’inserció, calculat en funció dels fills a càrrec de la persona perceptora: **10 punts.**
* **Discapacitat de l’alumne/a, pare, mare o germans/es.** Quan l’alumne/a, el pare, la mare, tutor/a o germans/es de l’alumne/a, acrediti una discapacitat igual o superior al 33%: **10 punts.**

**Criteris complementaris d’ admissió d’ alumnat**

* Pel fet de formar part de família nombrosa o monoparental: **15 punts.**
* Pel fet de tenir una malaltia crònica de l’ alumne/a que afecti el seu sistema digestiu, endocrí o metabòlic, inclosos els celíacs: **10 punts**.

**No es pot presentar sol·licitud de preinscripció a les dues llars municipals. El fet de duplicar la preinscripció donarà lloc a la pèrdua dels drets.**

En cas de llars de municipis diferents, es pot presentar una sol·licitud per a cada municipi.

En el full de sol·licitud de preinscripció a llars d’infants públiques s’haurà d’indicar el nom del centre escollit en primera opció i segona (en cas que ho desitgin).

Si en el full de preinscripció hi figura una sola llar i l’alumne o alumna queda en llista d’espera, només es trucarà a la família si queda vacant una plaça a la llar escollida.

Si en el full de preinscripció hi figuren les dues llars i l’alumne o alumna queda en llista d’espera, es trucarà a la família si queda vacant una plaça en qualsevol de les dues llars municipals. En cas que la família renunciï a la plaça vacant de la llar escollida en primera opció quedarà fora de la llista d’espera.

PER A MÉS INFORMACIÓ

⏵OPIC, c. Joan Roig i Piera, 3-5. Tel. 93 895 03 00

Horari: dilluns a divendres de 9 a 14h.30’, dijous de 17 a 19h.30’ i dissabte de 10 a 13h.

Decret 75/2007, de 27 de març (DOGC núm. 4852, de 29/03/2007)

Resolució ENS/505/2016, de 25 de febrer

http://queestudiar.gencat.cat/ca/preinscripcio/

**JORNADA DE PORTES OBERTES:**

**LLAR D’INFANTS LA DRAGA 28 D’ ABRIL A LES 17:15H**

**LLAR D’INFANTS L’ESTEL 26 D’ABRIL A LES 17.15H**